อิบรา เย้ยแข้งสิงห์ ทำตัวเหมือนเด็กทารก
ซลาตัน อิบราฮิโมวิช ศูนย์หน้าของทีมเปแอสเช ออกโรงเย้ยผู้เล่นเชลซีว่า ชอบทำตัวเหมือนเด็กทารกเพื่อเรียกร้องขอใบแดงจากผู้ตัดสิน ในเกมที่บุกไปเสมอ 2-2 ผ่านเข้าร่วม 8 ทีมสุดท้ายศึกยูฟ่า แชมเปียนส์ลีก พร้อมชมเชยเพื่อนร่วมทีมว่ามีหัวใจที่เข้มแข็งที่สุดเท่าที่เคยเจอมา,สำนักข่าวต่างประเทศ รายงานวันที่ 12 มี.ค. ซลาตัน อิบราฮิโมวิช กองหน้าจอมห้าวของทีมปารีส แซงต์ แชร์แมง ออกโรงวิจารณ์ฟอร์มการเล่นของนักเตะเชลซี ในศึกยูฟ่า เเชมเปียนส์ลีก รอบ 16 ทีมสุดท้าย นัดที่สอง เมื่อคืนวันพุธที่ผ่านมาว่า บรรดานักเตะของทีมสิงโตน้ำเงินคราม ทำตัวเหมือนเด็กทารก ที่พยายามกดดันผู้ตัดสินให้ชูใบแดงไล่เขาออกจากสนาม,ในเกมดังกล่าว อิบราฮิโมวิช เข้าไปสกัดหนักใส่ ออสการ์ มิดฟิลด์พันธ์ุแซมบ้าของทีมเจ้าบ้าน และหลังจากนั้นบรรดาผู้เล่นคนอื่นๆ ทั้งจอห์น เทอร์รี, เนมานยา มาติช และแกรี เคฮิลล์ ได้วิ่งเข้ามาเพื่อฟ้องผู้ตัดสิน จนกระทั่ง กรรมการชูใบแดงไล่กองหน้าชาวสวีดิช ออกจากสนามในนาทีที่ 31,โดยหลังจบเกม ศูนย์หน้าวัย 33 ได้ออกมาเผยว่า รู้สึกแย่ที่กรรมการคล้อยตามคำพูดของนักเตะฝั่งตรงข้ามมากเกินไป,เมื่อผมเห็นใบแดงผมรู้สึกสับสนเป็นอย่างมาก แต่ที่เลวร้ายที่สุดผมได้เห็นผู้เล่นของทีมเชลซีทั้งหมด มายืนอยู่รอบๆ เหมือนผมเห็นเด็กทารกทั้ง 11คน อยู่รายรอบตัวไปหมด เพื่อแสดงความต้องการสุดงี่เง่าในการเรียกร้องใบแดง ซึ่งในความเป็นจริงผมไม่รู้ว่าออสการ์ พยายามทำอะไรได้บ้าง หลังจากที่ผมโดนไล่ออกไปแล้ว เพราะทีมผมเป็นผู้ชนะในท้ายที่สุด ผมก็ไม่สนใจอะไรทั้งสิ้น,นอกจากนี้ ศูนย์หน้าทีมชาติสวีเดน ยังได้กล่าวว่า รู้สึกประทับใจในฟอร์มการเล่นของเพื่อนร่วมทีมและสมควรที่ได้รับการยกย่อง,มันเป็นผลการแข่งขันที่น่าตื่นตาตื่นใจที่สุด เพราะเรามีผู้เล่นที่น้อยกว่าหลังผ่านไปเพียงแค่ครึ่งชั่วโมงแรกเท่านั้น ทุกคนควรได้รับเครดิต พวกเขาเล่นด้วยหัวใจแข็งแกร่งและยิ่งใหญ่ที่สุดเท่าที่ผมเคยเจอมา อิบราฮิโมวิช กล่าว.
ซลาตัน อิบราฮิโมวิช ศูนย์หน้าของทีมเปแอสเช ออกโรงเย้ยทีมเชลซี ว่า ชอบทำตัวเหมือนเด็กทารกเพื่อเรียกร้องขอใบแดงจากผู้ตัดสิน พร้อมชมเชยเพื่อนร่วมทีมว่ามีหัวใจที่เข้มแข็งที่สุดเท่าที่เคยเจอมา
ซลาตัน อิบราฮิโมวิช,เปแอสเช,ปารีส แซงต์ แชร์กแมง,เชลซี,ยูฟ่า แชมเปียนส์ลีก,ออสการ์,ข่าว,ข่าวกีฬา,ไทยรัฐออนไลน์